Translate the text from Welsh to English.



 
Nid yw’r rhan hanfodol y mae fferyllfeydd cymunedol yn ei chwarae yn ein cymunedau ac o ran ein hiechyd erioed wedi bod mor amlwg ag yn ymateb y sector i’r pandemig COVID\-19\.  Rwy’n hynod falch o allu cadarnhau yn awr fy mod, yn union cyn y pandemig, wedi dod i gytundeb gyda chynrychiolwyr fferyllfeydd cymunedol ynghylch pecyn ariannu am dair blynedd, sy’n darparu buddsoddiad ychwanegol sylweddol a sicrwydd hirdymor i holl fferyllfeydd Cymru. 


Dros y cyfnod, bydd y cytundeb amlflynyddol yn darparu £18\.3m o gyllid ychwanegol ar gyfer fferyllfeydd, a bydd cynnydd o £8\.6m y flwyddyn yn y cyllid cyffredinol ar gyfer y sector erbyn 2022\-23\. Mae’n gwarantu bod ein diwygiadau i sicrhau bod gwasanaethau fferylliaeth gymunedol yn bodloni anghenion pobl Cymru, yn awr ac yn y dyfodol, yn parhau, ac mae hynny’n hynod bwysig.


Bydd y cytundeb hwn yn adeiladu ar y cynnydd sylweddol yr ydym eisoes wedi’i wneud gyda’n gilydd er mwyn creu fferyllfeydd cymunedol gwirioneddol glinigol, sy’n bodloni anghenion pobl a’r GIG fel rhan hanfodol o batrwm gofal sylfaenol cadarn. 


Dros y tair blynedd ddiwethaf, rydym wedi mwy na dyblu’r cyllid sydd ar gael ar gyfer fferyllfeydd sy’n darparu gwasanaethau clinigol, gan wneud y defnydd gorau o sgiliau fferyllwyr a helpu pobl i gael gafael ar y cymorth mwyaf priodol i ddiwallu eu hanghenion.  Erbyn hyn, mae fferyllfeydd ym mhob rhan o Gymru yn darparu gwasanaeth mân anhwylderau, cymorth i roi’r gorau i ysmygu ac atal cenhedlu brys fel mater o drefn, gan leihau’r pwysau ar rannau eraill, llai priodol, o’r GIG.


Bydd y cytundeb hwn nid yn unig yn cynyddu’r cyllid ar gyfer gwasanaethau clinigol er mwyn sicrhau eu bod yn cael eu darparu yn gyson gan bob fferyllfa yng Nghymru, ond bydd hefyd yn sicrhau y gall Byrddau Iechyd barhau i gynyddu faint o fferyllwyr sy’n rhoi presgripsiynau sydd ar gael, yn ogystal â modelau gofal gwirioneddol arloesol fel ein gwasanaeth profi a thrin dolur gwddf. 


Mae integreiddio pellach rhwng fferylliaeth gymunedol a darparwyr gofal sylfaenol eraill yn hanfodol bwysig os ydynt am ddarparu’r gefnogaeth y mae ar y GIG, pobl a chymunedau ei hangen. O ganlyniad, byddwn yn darparu cyllid yn benodol ar gyfer creu a chefnogi swyddi arweinydd fferylliaeth gymunedol ym mhob clwstwr gofal sylfaenol. Bydd yr arweinwyr hyn yn gweithredu fel eiriolwyr dros rôl fferyllfeydd cymunedol o fewn gofal sylfaenol ac yn sicrhau y cyflawnir eu potensial yn llawn.


Bydd angen i drawsnewidiad contractiol fynd law yn llaw â thrawsnewidiad i’r gweithlu fferylliaeth gymunedol a defnydd y sector o dechnoleg. Fel rhan o’r cytundeb, byddwn yn darparu cyllid ychwanegol ar gyfer hyfforddiant er mwyn i fferyllwyr allu rhoi presgripsiynau yn annibynnol ac er mwyn cefnogi datblygiad technegwyr fferylliaeth. Ym maes technoleg, byddwn yn parhau i ddatblygu, gwella ac ymestyn y system TG Dewis Fferyllfa ac yn sicrhau bod pob fferyllfa gymunedol yng Nghymru yn ei defnyddio. Byddwn hefyd yn darparu gwell mynediad i gofnod meddygon teulu Cymru ar gyfer fferyllwyr sy’n darparu gwasanaethau clinigol er mwyn cefnogi gofal diogel ac effeithiol, yn cyflwyno platfform ymgynghori dros fideo cenedlaethol Cymru i fferyllfeydd ac yn sicrhau y gall 3,000 o fferyllwyr a thechnegwyr fferylliaeth gael gafael ar yr ystod o offer, gan gynnwys systemau fideogynadledda, negeseuon gwib ac e\-bost y GIG, sydd ar gael drwy Office 365\. 


Mae’r cytundeb hwn yn cynnig sylfaen i’n cynllun hirdymor ar y cyd o drawsnewid swyddogaeth fferyllfeydd cymunedol yng Nghymru. Yn amlwg, bydd angen cael cyfnod pontio wrth i’r bygythiad o du COVID\-19 leihau ac i ni gynnig gofal arferol unwaith eto. Er y byddwn yn cymryd camau i ddatblygu’r gweithlu a defnyddio technoleg yn ystod gweddill y flwyddyn ariannol hon, mae’r pandemig yn golygu y bydd rhai o’r camau yr oeddem wedi gobeithio eu cyflwyno eleni bellach yn dechrau o ddifrif ym mis Ebrill 2021\. Mae fy swyddogion yn gweithio gyda chynrychiolwyr fferyllwyr cymunedol er mwyn deall a datrys effeithiau ariannol COVID\-19 ar gyfer y sector ac er mwyn paratoi ar gyfer gweithredu yn 2021\.







Translation:


 
The vital role community pharmacies play in our communities and in our health has never been more evident than in the sector’s response to the COVID\-19 pandemic.  I am very pleased to now be in a position to confirm that immediately prior to the pandemic, I reached agreement with the representatives of community pharmacies to a three\-year funding package, providing significant additional investment and long\-term certainty for all pharmacies in Wales. 


Over the period, the multi\-year agreement will provide an additional £18\.3m funding for pharmacies and increase overall funding for the sector by £8\.6m per year by 2022\-23\.  Importantly, it locks in the continuation of our reforms to ensure community pharmacy services meet the needs of people in Wales now and in the future.


This agreement will build on the significant progress we have already made together in creating truly clinical community pharmacies, meeting people’s and the NHS’ needs as an integral part of a strong primary care landscape. 


In the last three years, we have more than doubled the funding available for pharmacies providing clinical services, making the most of the skills of pharmacists and helping people to access the most appropriate support to meet their needs.  Pharmacies in every part of Wales now routinely provide the common ailment service, support to stop smoking and access to emergency contraception, taking pressure off other less appropriate parts of the NHS.


This agreement will not only increase funding for clinical services to ensure they are consistently delivered by every pharmacy in Wales, but will also ensure that Health boards can continue to improve the availability of prescribing pharmacists and truly innovative models of care like our sore throat test and treat service. 


Further integration of community pharmacy with other primary care providers is critical if they are to provide the support the NHS, people and communities need.  We will therefore provide funding specifically to create and support roles for a community pharmacy lead in every primary care cluster.  These leads will champion the role of community pharmacies in primary care and ensure their potential is fully realised. 


Contractual transformation will need to be accompanied by transformation in the community pharmacy workforce and the sector’s use of technology.  As part of the agreement, we will provide further funding for pharmacists to train as independent prescribers and to support the development of pharmacy technicians.  On technology, we will continue to develop, improve and enhance the Choose Pharmacy IT system and ensure it is used by all community pharmacies in Wales.  We will also provide greater access to the Welsh GP record for pharmacists providing clinical services to support safe and effective care, roll out Wales’ national video consultation platform to pharmacies and provide 3,000 pharmacists and pharmacy technicians with access to the range of tools including NHS email, video conferencing and instant messaging, available through Office 365\.


This agreement underpins our shared long\-term plan to transform the role of community pharmacies in Wales.  Clearly we will require a period of transition as the threat from COVID\-19 diminishes and we return to routine care.  Whilst we will make progress on workforce development and use of technology in the remainder of this financial year, the pandemic will mean some of the actions we had hoped to take forward this year will now begin in earnest in April 2021\.  My officials are working with the representatives of community pharmacy both to understand and resolve the financial consequences COVID\-19 has had for the sector and to prepare for implementation in 2021\.